rejauldu/bengali-wikipedia huggingface dataset:
ঊর্ধ্ব অস্ট্রিয়া (, , Austro-Bavarian: Obaöstarreich) অস্ট্রিয়ার নয়টি রাজ্যের অন্যতম। এর রাজধানী লিনৎস। ঊর্ধ্ব অস্ট্রিয়ার সাথে জার্মানি এবং চেক প্রজাতন্ত্রের আন্তর্জাতিক সীমানা রয়েছে। এছাড়া অস্ট্রিয়ার লোয়ার অস্ট্রিয়া, স্টিরিয়া এবং সলজবুর্গ রাজ্যগুলোড় সাথেও সীমানা রয়েছে। ঊর্ধ্ব অস্ট্রিয়ার ভৌগোলিক আয়তন, ১১,৯৮২ বর্গ কিলোমিটার এবং জনসংখ্যা ১.৪৩৭ মিলিয়ন। আয়তনের দিক থেকে এটি অস্ট্রিয়ার চতুর্থ বৃহত্তম এবং জনসংখ্যা দিক থেকে তৃতীয়।   ইতিহাস  ঊর্ধ্ব অস্ট্রিয়া দীর্ধকাল পুণ্য রোমান সাম্রাজ্যের অন্যতম রাজ্য ডাচি অব স্টিরিয়ার অধীনে ছিল। ১৩শ শতক থেকেই ইন্স নদীর তীরে অবস্থিত অন্যতম বৃহৎ জনবসতি ছিল ঊর্ধ্ব অস্ট্রিয়ায়। তবে ‘ঊর্ধ্ব অস্ট্রিয়া’ নামটির প্রথম ব্যবহার ঘটে ১২৬৪ সালে। ১৪৯০ সালে পুণ্য রোমান সাম্রাজ্যের অধীনে থাকাকালে ঊর্ধ্ব অস্ট্রিয়া স্বায়ত্তশাসন লাভ করে। ১৫৫০ পর্যন্ত অঞ্চলটিতে প্রোটেসট্যান্টদের আধিক্য ছিল। ১৫৬৪ সালে লোয়ার অস্ট্রিয়া এবং বোহেমিয়ান অঞ্চলগুলোর সাথে ঊর্ধ্ব অস্ট্রিয়া পূণ্য রোমান সাম্রাজ্যের সম্রাট দ্বিতীয় ম্যাক্সিমিলানের শাসনে চলে যায়। ১৭শ শতকের প্রথমাংশে ঊর্ধ্ব অস্ট্রিয়া কয়েক বছর বাভারিয়ার অধীনে ছিল।  ন্যাপোলিয়নিক যুদ্ধে ঊর্ধ্ব অস্ট্রিয়া ফরাসি সেনাবাহিনীর দখলে চলে যায়। ১৯১৮ সালে অস্ট্রিয়া-হাঙ্গেরির পতন ঘটলে ঊর্ধ্ব অস্ট্রিয়ার নামকরণ হয় ওবেরুসটেরাইখ। অ্যাডলফ হিটলার-এর জন্ম ঊর্ধ্ব অস্ট্রিয়ার ব্রাউনআউ আম ইন শহরে। ১৯৪৫ সালে দ্বিতীয় বিশ্বযুদ্ধোত্তর সময়ে ঊর্ধ্ব অস্ট্রিয়ার একাংশ যুক্তরাষ্ট্রের এবং অপর অংশ সোভিয়েত পরাশক্তির অধীনে ছিল।  বর্তমানে ঊর্ধ্ব অস্ট্রিয়া, অস্ট্রিয়ার শীর্ষস্থানীয় অর্থনৈতিক অঞ্চল। দেশটির মোট রপ্তানি পণ্যের এক-চতুর্থাংশ ঊর্ধ্ব অস্ট্রিয়ায় উৎপাদিত হয়।   প্রশাসনিক অঞ্চল  মধ্য|400px|OberösterreichLänd Bezirke ঐতিহ্যগতভাবে ঊর্ধ্ব অস্ট্রিয়াতে চারটি অঞ্চল রয়েছে: হাউসরুকফিরটেল, ইনফিরটেল, মুলফিরটেল এবং ট্রাউনফিরটেল। প্রশাসনিকভাবে ঊর্ধ্ব অস্ট্রিয়ায় ১৫টি জেলা রয়েছে।   তথ্যসূত্র    বহিঃসংযোগ     সরকারি ওয়েবসাইট  বিষয়শ্রেণী:অস্ট্রিয়ার রাজ্য
Wikipedia Philosophy Resources Central Φ Discussion Recent Changes to Φ Articles Philosophy Categories Project_Structure Philosophy Style Guide New Φ Articles Most Popular Articles Philosophy Reference Resources Requested Φ Articles Requests For Comment Humanities Reference Desk Featured Φ Articles Φ Hall of Fame Φ Pages Needing Attention Φ Articles Proposed For Deletion Φ Cleanup Listing Article Assessment Log of Assessment Changes Assessment Statistics  Wikiversity School of Philosophy  Internet Philosophy Resources PhilPapers: Online Research in Philosophy Introducing Philosophy Series Dictionary of Philosophical Terms and Names Stanford Encyclopedia of Philosophy Collection of debate guides The Internet Encyclopedia of Philosophy The reference library for Jain Philosophy Cosmos and History: The Journal of Natural and Social Philosophy Early Modern Texts Philosophy Now The Philosophers' Magazine Online  Indiana Philosophy Ontology Project Taxonomy search tool Noesis - Philosophical  research online Notre Dame Philosophical Reviews
মহাব্যবস্থাপক (জেনারেল ম্যানেজার; GM ) হলেন একজন নির্বাহী যিনি একটি কোম্পানির আয় বিবরণীর রাজস্ব এবং খরচ উভয় উপাদান পরিচালনার জন্য সামগ্রিক দায়িত্ব পালন করেন, যা লাভ ও ক্ষতি (P&L) দায়িত্ব হিসাবে পরিচিত। একজন জেনারেল ম্যানেজার সাধারণত ফার্মের বেশিরভাগ বা সমস্ত মার্কেটিং এবং বিক্রয় ফাংশন এবং সেইসাথে ব্যবসার প্রতিদিনের ক্রিয়াকলাপ তত্ত্বাবধান করেন। প্রায়শই, জেনারেল ম্যানেজার একটি প্রতিষ্ঠানের জন্য পছন্দসই মুনাফা অর্জনের ফলাফল অর্জনের জন্য কার্যকর পরিকল্পনা, অর্পণ, সমন্বয়, কর্মী নিয়োগ, সংগঠিত এবং সিদ্ধান্ত নেওয়ার জন্য দায়ী (Sayles 1979)। [ অনির্ভরযোগ্য প্রান্তর উৎস? ]  অনেক ক্ষেত্রে, একটি ব্যবসার জেনারেল ম্যানেজারকে একটি ভিন্ন আনুষ্ঠানিক শিরোনাম বা শিরোনাম দেওয়া হয়। প্রধান নির্বাহী কর্মকর্তা (CEO) বা রাষ্ট্রপতির পদবিধারী বেশিরভাগ কর্পোরেট ব্যবস্থাপক, উদাহরণস্বরূপ, তাদের নিজ নিজ ব্যবসার জেনারেল ম্যানেজার। খুব কমই, চিফ ফিনান্সিয়াল অফিসার (সিএফও), চিফ অপারেটিং অফিসার (সিওও), বা চিফ মার্কেটিং অফিসার (সিএমও) ব্যবসার জেনারেল ম্যানেজার হিসাবে কাজ করবেন। কোম্পানির উপর নির্ভর করে, টাইটেল ম্যানেজিং ডিরেক্টর, আঞ্চলিক ভাইস প্রেসিডেন্ট, কান্ট্রি ম্যানেজার, প্রোডাক্ট ম্যানেজার, ব্রাঞ্চ ম্যানেজার বা সেগমেন্ট ম্যানেজার সহ ব্যক্তিদেরও সাধারণ ব্যবস্থাপনার দায়িত্ব থাকতে পারে। বৃহৎ কোম্পানিগুলিতে, অনেক ভাইস প্রেসিডেন্টের জেনারেল ম্যানেজার উপাধি থাকবে যখন তাদের ব্যবসার সেই নির্দিষ্ট এলাকায় ফাংশনের জন্য সম্পূর্ণ দায়িত্ব থাকে এবং প্রায়শই ভাইস প্রেসিডেন্ট এবং জেনারেল ম্যানেজার উপাধি দেওয়া হয়।  ভোক্তা পণ্য সংস্থাগুলিতে, সাধারণ পরিচালকদের প্রায়ই শিরোনাম ব্র্যান্ড ম্যানেজার বা বিভাগ ব্যবস্থাপক দেওয়া হয়। পেশাদার পরিষেবা সংস্থাগুলিতে, জেনারেল ম্যানেজার ম্যানেজিং পার্টনার, সিনিয়র পার্টনার, বা ম্যানেজিং ডিরেক্টরের মতো শিরোনাম থাকতে পারে। তথ্যসূত্র  বিষয়শ্রেণী:Articles lacking reliable references from April 2020 বিষয়শ্রেণী:ব্যবস্থাপনা পেশা বিষয়শ্রেণী:ব্যবস্থাপক
none|120px|সুইস ন্যাশনাল ব্যাংকের প্রতীক   সুইস ন্যাশনাল ব্যাংক (এসএনবি) (ইংরেজি: Swiss National Bank) হল সুইজারল্যান্ডের কেন্দ্রীয় ব্যাংক, যেটি দেশের মুদ্রানীতি প্রণয়ন এবং ব্যাংকনোট সুইস ফ্র্যাঙ্ক ইস্যু ও প্রচলন করে। সুইস ন্যাশনাল ব্যাংক বিশেষ ফেডারেল আইনের অধীনে গঠিত শেয়ার মালিকানার দ্বারা সীমাবদ্ধ একটি ব্যাংক কোম্পানি। এর দুটি প্রধান কার্যালয় রয়েছে, যার একটি বার্নে এবং একটি জুরিখে অবস্থিত। সুইস ন্যাশনাল ব্যাংকের শেয়ার মূলধনের প্রায় ৫৫% রয়েছে সুইস কনফেডারেশনের বিভিন্ন সংযুক্ত এস্টেট, ক্যান্টনাল ব্যাংকসহ কয়েকটি সরকারি প্রতিষ্ঠানের হাতে। বাকি শেয়ারগুলি মূলত ব্যক্তিগত মালিকানাধীন। গ্রাহকের গোপনীয়তা রক্ষার ক্ষেত্রে সুইজারল্যান্ডের ব্যাংকগুলোর সুনাম রয়েছে। কর ফাঁকি দেয়া, কিংবা দুর্নীতি বা অপরাধের মাধ্যমে অর্জিত অর্থ রাখার জন্য 'ট্যাক্স হ্যাভেন' হিসেবে সুইস ব্যাংকগুলো দুর্নামও রয়েছে। কেন্দ্রীয় ব্যাংক হিসেবে সুইস ন্যাশনাল ব্যাংক এই বিষয়ে কোন ধরনের পদক্ষেপ নেয় না বলে কঠোর সমালোচিত এই ব্যাংক। (বাকি অংশ পড়ুন...)
গাঙ্গেয় জাংলা (বৈজ্ঞানিক নাম: Gagata gagata) (ইংরেজি: Gangetic Gagata) হচ্ছে Sisoridae পরিবারের Gagata গণের একটি স্বাদুপানির মাছ।  বর্ণনা  বিস্তৃতি এই প্রজাতির মাছ বাংলাদেশ, ভারত, এবং মায়ানমারে পাওয়া যায়।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা   তথ্যসূত্র   বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ বিষয়শ্রেণী:১৮২২-এ বর্ণিত মাছ
ঔষধীয় বিজ্ঞানসমূহ বলতে ঔষধ নকশাকরণ, শিল্পোৎপাদন, ঔষধের ক্রিয়া, সরবরাহ ও শ্রেণীবিন্যস্তকরণ বিষয়ে আন্তঃশাস্ত্রীয় ক্ষেত্রসমূহের একটি দলকে বোঝায়। এগুলিতে রসায়ন (অজৈব রসায়ন, ভৌত রসায়ন, প্রাণরসায়ন ও বিশ্লেষণী রসায়ন), জীববিজ্ঞান (শারীরস্থান, শারীরবৃত্ত, কোষ জীববিজ্ঞান ও আণবিক জীববিজ্ঞান), রোগবিস্তার বিজ্ঞান, পরিসংখ্যান, রসায়নমিতি, ফলিত গণিত, পদার্থবিজ্ঞান ও রসায়ন প্রকৌশল ক্ষেত্রগুলি থেকে প্রাপ্ত জ্ঞান প্রয়োগ করা হয়।  ঔষধীয় বিজ্ঞানগুলিকে একাধিক বিশেষায়িত ক্ষেত্রে উপবিভাজন করা হয়, যেগুলি মূলত চারটি শাখায় বিভক্ত:   ঔষধবিজ্ঞান (Pharmacology): মানবদেহে ঔষধের প্রাণরাসায়নিক ও শারীরবৃত্তীয় প্রভাবের অধ্যয়ন।  ঔষধক্রিয়াবিজ্ঞান (Pharmacodynamics): কোষীয় ও আণবিক পর্যায়ে ঔষধ ও দেহে সেগুলির গ্রাহকদের মধ্যকার আন্তঃক্রিয়ার অধ্যয়ন। সোজা ভাষায় "ঔষধ দেহের উপর কী ক্রিয়া করে"।  ঔষধসঞ্চরণবিজ্ঞান (Pharmacokinetics): দেহের বিভিন্ন স্থানে ঔষধের ঘনমাত্রা নিয়ন্ত্রণকারী নিয়ামকগুলির অধ্যয়ন। সহজ ভাষায় "দেহ ঔষধের উপর কী ক্রিয়া করে"।  ঔষধীয় বিষক্রিয়াবিজ্ঞান (Pharmaceutical toxicology): ঔষধের ক্ষতিকর বা বিষাক্ত ক্রিয়ার অধ্যয়ন  ঔষধীয় বংশাণুসমগ্রবিজ্ঞান (Pharmacogenomics): ঔষধ ও জীবদেহের মধ্য আন্তঃক্রিয়াসমূহের চারিত্রিক বৈশিষ্ট্যসূচক বিন্যাসগুলির জৈবিক উত্তরাধিকার বিষয়ক গবেষণা।Ermak, Gennady (2015). Emerging Medical Technologies. World Scientific.   ঔষধীয় রসায়ন (Pharmaceutical chemistry): ঔষধ নকশাকরণ অধ্যয়ন, যার উদ্দেশ্য ঔষধের সঞ্চরণ ও ক্রিয়া সর্বানুকূলকরণ বা কাম্যকরণ। চিকিৎসাবৈজ্ঞানিক রসায়ন শাস্ত্রে নতুন ঔষধীয় অণুসমূহের রাসায়নিক সংশ্লেষণ অধ্যয়ন করা হয়।  ঔষধনির্মাণ বিজ্ঞান (Pharmaceutics): ঔষধের সূত্রায়নের অধ্যয়ন ও নকশাকরণ, যার উদ্দেশ্য কাম্য বা সর্বানুকূল ঔষধ বিতরণ, রাসায়নিক সুস্থিতি, ঔষধসঞ্চরণ ও রোগীর সম্মতি অর্জন করা যায়।Rhodes, edited by Gilbert S. Banker, Christopher T. (2002). Modern Pharmaceutics, 1 (5th ed.). Hoboken: Informa Healthcare.   ভেষজ ঔষধবিজ্ঞান (Pharmacognosy): প্রাকৃতিক উৎস থেকে প্রস্তুতকৃত ভেষজ ঔষধের অধ্যয়ন।American Society of Pharmacognosy  ঔষধ প্রস্তুতি ও ব্যবহার বিজ্ঞান (Pharmacy) নামক ব্যবহারিক ক্ষেত্রে ঔষধের প্রস্তুতি এবং ঔষধের নিরাপদ ও সঠিক ব্যবহার, বিতরণ ও পরিবেশন, ইত্যাদি অধ্যয়ন করা হয়।  নতুন নতুন আবিষ্কারের সাথে সাথে ঔষধীয় বিজ্ঞানগুলির পরিধি সর্বদা বৃদ্ধি পাচ্ছে ও এগুলির নতুন নতুন উপশাস্ত্র সৃষ্টি হচ্ছে। আবার উল্টোদিকে জ্ঞানের অগ্রযাত্রার সাথে সাথে ঐসব বিশেষায়িত ক্ষেত্রের মধ্যকার সীমানা অস্পষ্ট হয়ে পড়ছে। সমস্ত ঔষধীয় বিজ্ঞানেরই অনেক সাধারণ মৌলিক ধারণা রয়েছে, যেগুলি সবগুলিতেই বিদ্যমান। এই অংশিদারি ধারণা বা প্রত্যয়গুলি ঔষধীয় গবেষণা ও ঔষধীয় চিকিৎসা ক্ষেত্রের বিভিন্ন দিক বুঝতে সাহায্য করে।  একটি উদীয়মান ক্ষেত্র হল ঔষধীয় তথ্যপ্রযুক্তিবিজ্ঞান (Pharmaco-cybernetics, pharma-cybernetics, cybernetic pharmacy, বা cyber pharmacy), যেখানে তথ্যবিজ্ঞান ও আন্তর্জাল প্রযুক্তির প্রয়োগ ও মূল্যায়নের মাধ্যমে ঔষধের ব্যবহার সমর্থন করা হয়, যার উদ্দেশ্য রোগীদের ঔষধীয় সেবার মান উন্নত করা।   তথ্যসূত্র   বিষয়শ্রেণী:ঔষধীয় বিজ্ঞান বিষয়শ্রেণী:ঔষধ
উমেশচন্দ্র বিদ্যালঙ্কার বটব্যাল (১৮৫২-১৮৯৮) ছিলেন উনবিংশ শতাব্দীর একজন বাঙালি সাহিত্যিক ও ম্যাজিস্ট্রেট। তিনি বঙ্গীয় সাহিত্য পরিষদের একজন সক্রিয় সদস্য ছিলেন। মালদহে একটি প্রাচীন তাম্রলিপি আবিষ্কারের জন্য তাকে বিশেষভাবে স্মরণ করা হয়।   জন্ম  উমেশচন্দ্র ১৮৫২ সালের ৩০ আগস্ট হুগলি জেলার খানাকুলের নিকটবর্তী রামনগর গ্রামে জন্মগ্রহণ করেন। তার পিতার নাম দুর্গাচরণ বটব্যাল এবং দাদার নাম রামকানাই। রামকানাই ছিলেন তান্ত্রিক সাধক এবং ’জগদীশ্বরী’ যন্ত্রের প্রবর্তক।   শিক্ষা জীবন  উমেশ তার স্কুল জীবন অতিবাহিত করেন খানাকুল-কৃষ্ণনগর ইংরেজি-সংস্কৃত বিদ্যালয়ে। ১৮৬৮ সালে তিনি সেখান থেকে এন্ট্রাস পরীক্ষায় অংশগ্রহণ করেন এবং প্রথম বিভাগে উত্তীর্ণ হয়ে বৃত্তি লাভ করেন। তারপর তিনি কলকাতা যান এবং সংস্কৃত কলেজে ভর্তি হন।  ১৮৭০ সালে তিনি এফএ পরীক্ষায় প্রথম বিভাগে উত্তীর্ণ হন এবং উচ্চ শিক্ষার জন্য প্রেসিডেন্সি কলেজে ভর্তি হন। সেখানে তিন বছর অধ্যায়ন করে ১৮৭৩ সালে প্রথম বিভাগে বিএ ডিগ্রি অর্জন করেন। এরপর তিনি আবার সংস্কৃত কলেজে ফিরে আসেন এবং স্নাতকোত্তর পর্যায়ে অধ্যায়ন শুরু করেন। ১৮৭৪ সালে তিনি এ কলেজে এমএ পরীক্ষা দিয়ে প্রথম স্থান অধিকার করেন। ১৮৭৬ সালে তাকে প্রেমচাঁদ-রায়চাঁদ বৃত্তি প্রদান করা হয়।   কর্মজীবন  উমেশচন্দ্র তার কর্মজীবনে বিচিত্র পেশায় নিয়োজিত ছিলেন। তিনি শিক্ষকতার মাধ্যমে তার কর্মজীবন শুরু করেন। তিনি বেশ কিছু দিন নড়াইল ইংরেজি বিদ্যালয়ে প্রধান শিক্ষকের পদে অধিষ্ঠিত ছিলেন।  ১৮৭৭ সালের আগস্টে তাকে স্ট্যাটুটরি সিভিল সার্ভিসের জন্য মনোনিত করা হয়। ১৮৯১ সালে তিনি ম্যাজিস্ট্রেট হিসেবে দায়িত্ব গ্রহণ করেন। এরপর তিনি বীরভূম, বাঁকুরা, মালদহ, হাওড়া ও বগুড়া সহ বিভিন্ন স্থানে ম্যাজিস্ট্রেটের দায়িত্ব পালন করেন।  মালদহে থাকাকালীন ১৮৯৩ সালে তিনি খালিমপুর গ্রাম থেকে একটি তাম্রপট্টলিপি উদ্ধার করেন। জানা যায়, রাজা ধর্ম্মপাল শান্ডিল্য গোত্রের ব্রাক্ষ্মণদের পূর্বপুরুষ- ভট্টনারায়ণকে এটি প্রদান করেছিলেন। উমেশ এর পাঠোদ্ধার করেন এবং তা ইংরেজিতে এশিয়াটিক সোসাইটির জার্নালে ও বাংলায় ’সাধনা’ পত্রিকায় প্রকাশ করেন।   সাহিত্য চর্চা  উমেশের লেখা বইগুলোর মধ্যে সাংখ্য-দর্শন (১৯০০), বেদ-প্রবেশিকা (১৯০৫), প্রেমশক্তি ও জননী (১৯২২) ইত্যাদি উল্লেখযোগ্য। বিভিন্ন গবেষণ জার্নালেও তার লেখা বেড়িয়েছে। এছাড়া, তিনি সাহিত্য পত্রিকা সহ বেশ কিছু পত্র-পত্রিকায় লেখালেখি করতেন। যেমন: রিলিজিয়ন শব্দের মানে কি? (সাহিত্য ১৩০০, মাঘ), ধর্ম্মপালের তাম্রশাসন (সাহিত্য, বৈশাখ ১৩০১), গৌরাঙ্গ-চরিত (সাহিত্য, অগ্রহায়ণ ১৩০৩), বিজ্ঞান ও বেদ (সাহিত্য, বৈশাখ ১৩০৮), নূতন তাম্রশাসন (সাধনা, বৈশাখ ১৩০১), চন্ডীদাসের কবিতাস্বাদন (ভারতী, কার্ত্তিক ১৩০৩), হরিনামের শব্দতত্ত্ব (সাহিত্য পরিষদ পত্রিকা, ১৩০৪ — ৩য় সংখ্যা)।  ১৮৯৩ সালের ২৬ নভেম্বর দি বেঙ্গল একাডেমি অব লিটারেচারের ১৭ তম অধিবেশনে উমেশচন্দ্র সংস্থাটির সদস্যপদ লাভ করেন। তার পরামর্শক্রমেই ১৮৯৪ সালের ১৮ ফেব্রুয়ারি সংস্থাটির নাম পরিবর্তন করে বঙ্গীয় সাহিত্য পরিষদ রাখা হয়।   পুরস্কার ও স্বীকৃতি  উমেশচন্দ্র মৌয়াট পদকে ভূষিত হন। সংস্কৃতে পাণ্ডিত্যের কারণে সংস্কৃত কলেজ তাকে বিদ্যালঙ্কার উপাধি প্রদান করে। তার সাহিত্যকর্মে মুগ্ধ হয়ে রবীন্দ্রনাথ ঠাকুর একবার তার কাছে চিঠি লিখেছিলেন।   মৃত্যু  উমেশচন্দ্র ব্যাটবল ১৮৯৮ সালের ১৬ জুলাই বগুড়ায় পরলোক গমন করেন।   তথ্যসূত্র    বহিঃসংযোগ     বিষয়শ্রেণী:১৮৫২-এ জন্ম বিষয়শ্রেণী:১৮৯৮-এ মৃত্যু বিষয়শ্রেণী:বাঙালি সাহিত্যিক বিষয়শ্রেণী:সংস্কৃত কলেজের প্রাক্তন শিক্ষার্থী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:বাঙালি হিন্দু বিষয়শ্রেণী:বাঙালি লেখক বিষয়শ্রেণী:বাঙালি পণ্ডিত
সেস্রুমনির (রোমান হরফ - Sessrúmnir) হল নর্স পুরাণ'এ ব্যবহৃত একটি ধারণা; এর আক্ষরিক অর্থ "বসিবার ঘর"।Orchard, Andy (1997). Dictionary of Norse Myth and Legend. Cassell, 1997. P. 138.  যতদূর সম্ভব, জাহাজের খোলের নিচের অংশে দাঁড় বাইবার জন্য সারি সারি বেঞ্চ সমন্বিত অংশটিকেই এই নামে অভিহিত করা হত।  ত্রয়োদশ শতাব্দীতে স্নোরি স্টুরলসন তাঁর রচিত স্নোর-এডার  গিলফাগিনিং ও স্কাল্ডস্কাপারমাল আখ্যানে শব্দটি দুটি পৃথক অর্থে মোট তিনবার ব্যবহার করেন।Rudolf  Simek: Lexikon der germanischen Mythologie. স্টুটগার্ট (3. সংস্করণ) 2006. আইএসবিএন 978-3-520-36803-4. তারমধ্যে দু'বার (গিলফাগিনিং-এর ২৪তম অধ্যায় ও স্কাল্ডস্কাপারপমাল-এর ২০তম অধ্যায়ে) এর মাধ্যমে দেবী ফ্রাইয়ার একটি বিশাল ও সুন্দর প্রাসাদকে বোঝানো হয়েছে; স্বর্গে (প্যানথিওনে) তাঁর আবাসস্থল ফোল্কভাংরে অবস্থিত এই প্রাসাদেই দেবী ফ্রাইয়া বিভিন্ন যুদ্ধক্ষেত্রে মৃতদের আত্মার অর্ধেককে তাঁর অধীনে আশ্রয় দেন (স্কাল্ডস্কাপারপমাল-এর ২০তম অধ্যায়)। তৃতীয়বার এর উল্লেখ পাওয়া যায় স্কাল্ডস্কাপার আখ্যানেরই ৭৫ তম অধ্যায়ে। সেখানে প্রদত্ত একটি জাহাজের নামের তালিকার মধ্যে এই নামটিকেও দেখতে পাওয়া যায়।   তত্ত্বগত ধারণা  নর্স পুরাণের বিখ্যাত জার্মান অনুবাদক রুডলফ সিমেকের মতে সেস্রুমনির শব্দটির আদত অর্থ ছিল সারি সারি বসিবার বেঞ্চ সমন্বিত কোনও বড় ঘরবিশেষ। সেই অর্থ থেকেই শব্দটি জাহাজের খোলের নিচের অংশের ক্ষেত্রেও প্রযোজ্য হতেই পারে। এই কারণেই একই নাম নর্স পুরাণের একই আখ্যানে সম্পূর্ণ দুই পৃথক অর্থে ব্যবহৃত হতে দেখা যায়।Rudolf  Simek: Lexikon der germanischen Mythologie. স্টুটগার্ট (3. সংস্করণ) 2006. আইএসবিএন 978-3-520-36803-4. পৃঃ - ২৮০।   তথ্যসূত্র   বিষয়শ্রেণী:নর্স পুরাণ
মহিলা সামাজিক ও রাজনৈতিক ইউনিয়ন (ডব্লিউএসপিইউ) ছিল একটি মহিলা-ভিত্তিক রাজনৈতিক আন্দোলন এবং ১৯০৩ থেকে ১৯১৮ সাল পর্যন্ত যুক্তরাজ্যে নারীদের ভোটাধিকারের জন্য প্রচারণা চালানো নেতৃস্থানীয় জঙ্গি সংগঠন। ১৯০৬ সাল থেকে ভোটাধিকারী হিসাবে পরিচিত, এর সদস্যপদ এবং নীতি কঠোরভাবে এমেলিন প্যাঙ্কহার্স্ট এবং তার কন্যা ক্রিস্টবেল ও সিলভিয়া দ্বারা নিয়ন্ত্রিত ছিল; সিলভিয়াকে শেষ পর্যন্ত বহিষ্কার করা হয়।  ডব্লিউএসপিইউ সদস্যপদ নাগরিক অবাধ্যতা ও প্রত্যক্ষ পদক্ষেপের জন্য পরিচিত হয়ে ওঠে। এমেলিন প্যাঙ্কহার্স্ট তাদের "সন্ত্রাসের রাজত্বে" জড়িত বলে বর্ণনা করেছেন। দলের সদস্যরা রাজনীতিবিদদের হেনস্থা করে, বিক্ষোভ ও পদযাত্রা করেছিল, গ্রেপ্তার করতে বাধ্য করার জন্য আইন ভঙ্গ করেছিল, বিশিষ্ট ভবনের জানালা ভেঙেছিল, আগুন লাগিয়েছে বা পোস্টবক্সে রাসায়নিক ঢুকিয়েছে যার ফলে বেশ কয়েকজন ডাককর্মী আহত হয়েছিল এবং একাধিক অগ্নিসংযোগ করেছিল যাতে কমপক্ষে ৫ জন নিহত এবং ২৪ জন আহত হন। কারারুদ্ধ করা হলে দলের সদস্যরা অনশনে লিপ্ত হয় এবং জোর করে খাওয়ানো হয়েছিল। এমেলিন প্যাঙ্কহার্স্ট বলেন, এই দলের লক্ষ্য ছিল "ইংল্যান্ড ও ইংরেজদের জীবনের প্রতিটি বিভাগকে বিপজ্জনক ও অনিরাপদ করে তোলা"।   প্রাথমিক বছর  মহিলা সামাজিক ও রাজনৈতিক ইউনিয়ন (ডব্লিউএসপিইউ) একটি স্বাধীন নারী আন্দোলন হিসেবে ১৯০৩ সালের ১০ অক্টোবর  ম্যানচেস্টারের ৬২ নেলসন স্ট্রিটে প্যাঙ্কখার্স্ট পরিবারের বাড়িতে প্রতিষ্ঠিত হয়েছিল।  ১৮৯৮ সালে এমেলিন প্যাঙ্কহার্স্টের স্বামী রিচার্ড তার মৃত্যুর আগে এবং এমেলিন প্যাঙ্কহার্স্ট ও তাদের দুই কন্যা ক্রিস্টবেল ও সিলভিয়া একজন পারিবারিক বন্ধু প্রাক্তন স্কটিশ খনি শ্রমিক কেয়ার হার্ডি কর্তৃক ১৮৯৩ সালে প্রতিষ্ঠিত ইন্ডিপেনডেন্ট লেবার পার্টি (আইএলপি)-তে সক্রিয় ছিলেন (হার্ডি পরে লেবার পার্টি প্রতিষ্ঠা করেন।)  এমেলিন প্যাঙ্কহার্স্ট ক্রমবর্ধমানভাবে অনুভব করেছিলেন যে আইএলপি মহিলাদের জন্য ছিল না।  ৯ অক্টোবর ১৯০৩-এ, তিনি পরের দিন তার বাড়িতে একদল আইএলপি মহিলাদের তার সাথে দেখা করার জন্য আমন্ত্রণ জানিয়েছিলেন, তাদের বলেছিলেন: "মহিলারা, আমাদের নিজেদের কাজটি করতে হবে। আমাদের একটি স্বাধীন নারী আন্দোলন থাকতে হবে। আগামীকাল আমার বাড়িতে আসুন এবং আমরা এটির ব্যবস্থা করব!"Pankhurst, Christabel (1959). Unshackled: The Story of How We Won the Vote. London: Hutchison, p. 43. ডব্লিউএসপিইউ-এর সদস্যপদ শুধুমাত্র মহিলাদের জন্য উন্মুক্ত ছিল এবং এটির কোন দলীয় সংশ্লিষ্টতা ছিল না।  বাম|থাম্ব|৬২ নেলসন স্ট্রিট, যেখানে ডব্লিউএসপিইউ গঠিত হয়েছিল তথ্যসূত্র   বিষয়শ্রেণী:যুক্তরাজ্য ভিত্তিক নারী সংগঠন বিষয়শ্রেণী:ম্যানচেস্টার ভিত্তিক সংগঠন বিষয়শ্রেণী:নারীবাদের প্রথম তরঙ্গ বিষয়শ্রেণী:যুক্তরাজ্যের নারীবাদী সংগঠন বিষয়শ্রেণী:১৯০৩-এ যুক্তরাজ্যে প্রতিষ্ঠিত
অভিষেক বসু একজন ভারতীয় বাঙালি টেলিভিশন অভিনেতা ও নৃত্যশিল্পী, যিনি বাংলা টেলিভিশন ধারাবাহিক ও চলচ্চিত্রে কাজ করেন। তিনি নেতাজি, সীমারেখা, বোঝেনা সে বোঝেনা, গঙ্গারাম সহ বিভিন্ন জনপ্রিয় টেলিভিশন ধারাবাহিকে অভিনয় করেছেন।   টেলিভিশন  +বছরঅনুষ্ঠানচ্যানেলচরিত্র২০১৩-১৬বোঝেনা সে বোঝেনাস্টার জলসাঅর্ক সিংহ রায়২০১৫-১৬মা দুর্গাকালার্স বাংলাভগবান বিষ্ণু২০১৬গোয়েন্দা গিন্নিজি বাংলারাজ ঘোষ২০১৭ভক্তের ভগবান শ্রীকৃষ্ণস্টার জলসাঅর্জুন২০১৭-১৯সীমারেখাজি বাংলাপ্রিয়জিৎ মিত্র / সৌনক২০১৯-২০নেতাজিজি বাংলানেতাজি সুভাষচন্দ্র বসু২০২০-২২গঙ্গারামস্টার জলসাগঙ্গারাম রায়২০২২-২৩আলতা ফড়িংস্টার জলসাঅর্জুন চট্টোপাধ্যায়২০২৩-বর্তমানফুলকিজি বাংলারোহিত রায় চৌধুরী   চলচ্চিত্রের তালিকা  +বছরচলচ্চিত্রভাষাটীকা২০০৩চোখের বালিবাংলাবসন্ত২০১৭ওয়ানবাংলা   আপাতবাস্তব অনুষ্ঠান  +বছরঅনুষ্ঠানচ্যানেলটীকা২০১৮দিদি নাম্বার ১জি বাংলা২০২২-২৩ডান্স ডান্স জুনিয়র মৌসুম ৩স্টার জলসাপরামর্শক   পুরস্কার  +বছরপুরস্কারবিষয়শ্রেণি ধারাবাহিকচরিত্রফলাফল২০১৮জি বাংলা সোনার সংসার অ্যাওয়ার্ডপার্শ্ব চরিত্রে সেরা অভিনেতা (পুরুষ)সীমারেখাজিৎ২০২০জি বাংলা সোনার সংসার অ্যাওয়ার্ডপ্রধান চরিত্রে সেরা অভিনেতা (পুরুষ)নেতাজিনেতাজি২০২১স্টার জলসা পরিবার অ্যাওয়ার্ডসকমিক চরিত্রে সেরা অভিনেতাগঙ্গারামগঙ্গারাম   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় নৃত্যশিল্পী বিষয়শ্রেণী:বাঙালি টেলিভিশন অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:কলকাতার অভিনেতা বিষয়শ্রেণী:বাঙালি অভিনেতা
হোসে পেদ্রো বালমেসেদা পাস্কাল পেশাদার হিসাবে পেদ্রো পাস্কাল নামে পরিচিত, তিনি একজন চিলিয়ান অভিনেতা। তিনি সর্বাধিক পরিচিত এইচবিও ফ্যান্টাসি সিরিজ গেম অফ থ্রোনসের চতুর্থ মৌসুমে ওভেরিন মার্টেল এবং জাভিয়ের পেনা চরিত্রে নেটফ্লিক্সের জীবনীমূলক ক্রাইম সিরিজ নারকোস এ অভিনয়ের জন্যে।দ্য গ্রেট ওয়াল (২০১৬) এ তিনি ভাড়াটে পেরো তোভার চরিত্রে অভিনয় করেছেন; এজেন্ট হুইস্কি হিসাবে গোল্ডেন সার্কেল:কিংসম্যান(২০১৭) এ। ডেভ ইয়র্ক হিসাবে, দ্য ইক্যুয়ালাইজার ২ (২০১৮) এর প্রাথমিক প্রতিপক্ষ; এবং ফ্রান্সিসকো "ক্যাটফিশ" মোরালেস হিসাবে উত্তরাধিকারী নাটক ট্রিপল ফ্রন্টিয়ার (২০১৯) এ। পাস্কাল বর্তমানে ডিজনি + স্টার ওয়ার্স সিরিজে দ্য ম্যান্ডালোরিয়ান (২০১৯ – বর্তমান) শিরোনামের চরিত্রে কণ্ঠ দিয়েছেন।  প্রাথমিক জীবন এবং শিক্ষা পাস্কাল চিলির সান্তিয়াগোতে জন্ম গ্রহণ করেন। তার মা একজন শিশু মনোবিজ্ঞানী এবং তার বাবা জোসে বালমেসেদা একজন উর্বরতা ডাক্তার।A Lethal Prince, Even if a Bit Clumsy- The New York Times তার ছোট ভাই লুকাস বালমেসেদাও চিলির একজন অভিনেতা।t13 পাস্কেলের বাবা-মা ছিলেন অ্যালেন্ডে সমর্থক এবং পাস্কেলের জন্মের সময় চিলির আগস্টো পিনোশেটের সামরিক একনায়কতন্ত্রের বিরুদ্ধে বিরোধী আন্দোলনে জড়িত ছিলেন।www.reddit.com এ কারণেই, তার জন্মের পরেই তার পরিবারকে ডেনমার্কে রাজনৈতিক আশ্রয় দেওয়া হয়েছিল। পরিবারটি শেষ পর্যন্ত যুক্তরাষ্ট্রে চলে এসেছিল এবং প্যাস্কালকে টেক্সাসের অরেঞ্জ কাউন্টি এবং সান আন্তোনিওতে বড় করা হয়েছিল। তিনি আর্টস অরেঞ্জ কাউন্টি স্কুল এবং নিউ ইয়র্ক বিশ্ববিদ্যালয়ের টিশ স্কুল অফ আর্টস-এ অভিনয় শিখেছেন।The Viper Prince  ব্যক্তিগত জীবন পাস্কাল স্প্যানিশ ভাষার স্থানীয় বক্তা এবং ইংরেজিতে সাবলীল। তিনি ২০ বছরেরও বেশি সময় ধরে নিউ ইয়র্ক সিটিতে বসবাস করছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:১৯৭৫-এ জন্ম বিষয়শ্রেণী:হিস্পানিক ও লাতিন আমেরিকান অভিনেতা বিষয়শ্রেণী:মার্কিন অজ্ঞেয়বাদী বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:মার্কিন কণ্ঠাভিনেতা বিষয়শ্রেণী:চিলীয় বংশোদ্ভূত মার্কিন ব্যক্তি বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
শ্রীধর পণিক্কর সোমনাথ (জন্ম: জুলাই ১৯৬৩) একজন ভারতীয় মহাকাশ প্রকৌশলী। তিনি ২০২২ থেকে ২০২৫ পর্যন্ত ভারতীয় মহাকাশ গবেষণা সংস্থার ১০ম চেয়ারম্যান হিসেবে কাজ করেছেন। তাঁর নেতৃত্বে চন্দ্রযান-৩ নামে তৃতীয় ভারতীয় চন্দ্র অনুসন্ধান অভিযান পরিচালিত হয়। বিক্রম নামের ল্যান্ডার ও প্রজ্ঞান নামের রোভারটি ২০২৩ সালের ২৩ আগস্ট চাঁদের দক্ষিণ মেরুতে অবতরণ করেছিল। যার ফলে ভারত চতুর্থ দেশ হিসেবে চাঁদে ও প্রথম দেশ হিসেবে চাঁদের দক্ষিণ মেরুতে সফলভাবে অবতরণ করেন।  শ্রীধর পানিকর তিরুবনন্তপুরমের বিক্রম সারাভাই স্পেস সেন্টার এবং লিকুইড প্রপালশন সিস্টেম সেন্টারের ডিরেক্টর হিসেবে কাজ করেছেন। তিনি লঞ্চ যানবাহন নকশায় তার অবদানের জন্য পরিচিত, বিশেষ করে উৎক্ষেপণ যান ব্যবস্থা প্রকৌশল, কাঠামোগত নকশা, কাঠামোগত গতিবিদ্যা ও পাইরোটেকনিক্সের ক্ষেত্রে।  প্রাথমিক জীবন এবং শিক্ষা সোমানাথ কেরেলার থানকাম্মার থুরাভুরে একজন প্রখ্যাত হিন্দি শিক্ষক ভি. শ্রীধরা পানিকারের পুত্র হিসেবে একটি মালয়ালি নায়ার হিন্দু পরিবারে জন্মগ্রহণ করেছিলেন।  সোমানাথ আরূর সেন্ট অগাস্টিন হাই স্কুলে তার স্কুলে পড়াশোনা করেন এবং এর্নাকুলাম মহারাজা কলেজ থেকে তার প্রাক-বিশ্ববিদ্যালয় প্রোগ্রাম শেষ করেন। তিনি কোল্লমের থাঙ্গাল কুঞ্জু মুসালিয়ার ইঞ্জিনিয়ারিং কলেজ, কেরালা বিশ্ববিদ্যালয় থেকে মেকানিক্যাল ইঞ্জিনিয়ারিংয়ে স্নাতক ডিগ্রি এবং বেঙ্গালুরুের ভারতীয় বিজ্ঞান সংস্থা থেকে গতিবিদ্যা এবং নিয়ন্ত্রণে বিশেষীকরণ সহ অ্যারোস্পেস ইঞ্জিনিয়ারিংয়ে স্নাতকোত্তর ডিগ্রি অর্জন করেন।  তথ্যসূত্র  বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় মহাকাশ গবেষণা সংস্থার ব্যক্তি বিষয়শ্রেণী:ইন্ডিয়ান ইনস্টিটিউট অব সায়েন্সের প্রাক্তন শিক্ষার্থী বিষয়শ্রেণী:তিরুবনন্তপুরমের বিজ্ঞানী বিষয়শ্রেণী:ভারতীয় মহাকাশ প্রকৌশলী বিষয়শ্রেণী:আইআইটি মাদ্রাজের প্রাক্তন শিক্ষার্থী
বালিগাঁও বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।   জনসংখ্যা  ২০১৪ সালের হিসেব মতে বাঁলিগাও ইউনিয়নের মোট ভাটার সংখ্যা ২৪০০০ এরও বেশি।   অবস্থান ও সীমানা  ফেনী সদর উপজেলার দক্ষিণ-পশ্চিমাংশে বালিগাঁও ইউনিয়নের অবস্থান। এ ইউনিয়নের দক্ষিণ-পূর্বে ধলিয়া ইউনিয়ন, পূর্বে কালিদহ ইউনিয়ন, উত্তরে ফেনী পৌরসভা, উত্তর-পশ্চিমে পাঁচগাছিয়া ইউনিয়ন, পশ্চিমে দাগনভূঞা উপজেলার জায়লস্কর ইউনিয়ন ও মাতুভূঁইয়া ইউনিয়ন এবং দক্ষিণে সোনাগাজী উপজেলার চর মজলিশপুর ইউনিয়ন অবস্থিত।   প্রশাসনিক কাঠামো  বালিগাঁও ইউনিয়ন ফেনী সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল:  মরুয়ার চর  কাতালিয়া  মধুয়াই  চর মধুয়াই  বালিগাঁও  আকরামপুর  সুন্দরপুর  বেতাগাঁও  হকদি  উত্তর হকদি  চর হকদি  চর হুজুরি  বক্স বাজার  ধুমসাহাদ্দা  বাঁলিগাও ইউনিয়নের মোট ওয়ার্ড সংখ্যা ৯টি। সেগুলো হলো:  ধুমসাদ্দা  চরমধুয়াই  মধুয়াই  আক্রামপুর, কুরুচিয়া  হকদি  চরহকদি/চরহুজুরি  সুন্দরপুর  বেতাগাঁও, ডোমরা  কাতালিয়া, মরুয়ারচর   শিক্ষা ব্যবস্থা    শিক্ষা প্রতিষ্ঠান   বালিগাঁও উচ্চ বিদ্যালয়  মধুয়াই উচ্চ বিদ্যালয়   ধুমসাহাদ্দা উচ্চ বিদ্যালয়  ধুমসাহাদ্দা রশিদিয়া ইসলামিয়া মাদ্রাসা   সুন্দরপুর উচ্চ বিদ্যালয়  হকদি উচ্চ বিদ্যালয়  আফতাব বিবি সিনিয়র ফাজিল (ডিগ্রী) মাদ্রাসা ফকির হাট উচ্ছ বিদ্যালয় সুন্দরপুর সফিকিয়া দাখিল মাদ্রাসা কাতালিয়া সরকারি প্রাথমিক বিদ্যালয় পূর্ব কাতালিয়া দারুল উলুম হোসাইনিয়া মাদরাসা। উত্তর মধুয়াই জামেয়া ওসমানিয়া সুন্দরপুর শাহী দারুল উলুম মাদ্রাসা    যোগাযোগ ব্যবস্থা  মহিপাল থেকে সার্কিট হাউজ রোড় হয়ে অটোতে করে প্রায় ৩ কিলোমিটারের মধ্যে বালিগাঁও ইউনিয়নের অবস্থান।   খাল ও নদী  ১. ডাকাতিয়া নদী ২.আফতাব বিবির হাট খাল ৩. ছোট ফেনী নদী   হাট-বাজার  ১.সুন্দরপুর বাজার ২.আপতাব বিবির হাট ৩.মিয়ার বাজার ৪.ফকির হাট ৫.কাতালিয়া ৬.বক্স বাজার ৭.হেক্কার দোকান ৮.দঃ মরূয়ারচর ৯.ধুমসাদ্দা বাজার ১০.চাওড়া পুকুর পাড়   দর্শনীয় স্থান   বালিগাঁও স্কুল  গায়েবী মসজিদ সুন্দরপুর  সুন্দরপুর গ্যাস ফিল্ড  ডলফিনের চর   জনপ্রতিনিধি  ও   আরও দেখুন   ফেনী সদর উপজেলা  ফেনী সদর থানা  ফেনী জেলা   তথ্যসূত্র    বহিঃসংযোগ   বিষয়শ্রেণী:ফেনী সদর উপজেলার ইউনিয়ন